EL    EL  
 ΕΥΡΩΠΑΪΚΗ  
ΕΠΙΤΡΟΠΗ  
Βρυξέλλες , 10.3.2015  
COM(2015) 124 final 
2013/0371 (COD) 
  
ΑΝΑΚΟΙΝΩΣΗ  ΤΗΣ  ΕΠΙΤΡΟΠΗΣ  
ΠΡΟΣ  ΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ  
 
σύμφωνα  με το άρθρο  294 παράγραφος  6 της Συνθήκης  για τη λειτουργία  της 
Ευρωπαϊκής  Ένωσης  
 
σχετικά  με τη 
θέση  του Συμβουλίου  για την έκδοση  οδηγίας  του Ευρωπαϊκού  Κοινοβουλίου  και του 
Συμβουλίου  για την τροποποίηση  της οδηγίας  94/62/ΕΚ όσον  αφορά  την κατανάλωση  
λεπτών  πλαστικών  σακουλών  μεταφοράς  
(Κείμενο  που παρουσιάζει  ενδιαφέρον  για τον ΕΟΧ ) 
 
EL 2   EL 2013/0371 (COD) 
ΑΝΑΚΟΙΝΩΣΗ  ΤΗΣ  ΕΠΙΤΡΟΠΗΣ  
ΠΡΟΣ  ΤΟ ΕΥΡΩΠΑΪΚΟ  ΚΟΙΝΟΒΟΥΛΙΟ  
 
σύμφωνα  με το άρθρο  294 παράγραφος  6 της Συνθήκης  για τη λειτουργία  της 
Ευρωπαϊκής  Ένωσης  
 
σχετικά  με τη 
θέση  του Συμβουλίου  για την έκδοση  οδηγίας  του Ευρωπαϊκού  Κοινοβουλίου  και του 
Συμβουλίου  για την τροποποίηση  της οδηγίας  94/62/ΕΚ όσον  αφορά  την κατανάλωση  
λεπτών  πλαστικών  σακουλών  μεταφοράς  
(Κείμενο  που παρουσιάζει  ενδιαφέρον  για τον ΕΟΧ ) 
1. ΙΣΤΟΡΙΚΟ  
Ημερομηνία  διαβίβασης  της πρότασης  στο Ευρωπαϊκό  Κοινοβούλιο  
και στο Συμβούλιο  (έγγραφο  COM(2013)0761 final— 2013/0371 
(COD): 4 Νοεμβρίου  
2013 
Ημερομηνία  καθορισμού  της θέσης  της Ευρωπαϊκής  Οικονομικής  και 
Κοινωνικής  Επιτροπής : 26 Φεβρουαρίου  
2014 
Ημερομηνία  γνωμοδότησης  της Επιτροπής  των Περιφερειών : 2- Απριλίου  2014 
Ημερομηνία  καθορισμού  της θέσης  του Ευρωπαϊκού  Κοινοβουλίου  σε 
πρώτη  ανάγνωση : 16 Απριλίου  
2014 
Ημερομηνία  έγκρισης  της θέσης  του Συμβουλίου : 2 March 2015. 
2. ΣΤΟΧΟΣ  ΤΗΣ  ΠΡΟΤΑΣΗΣ  ΤΗΣ  ΕΠΙΤΡΟΠΗΣ  
Ο στόχος  της πρότασης  είναι  να μειωθεί  η κατανάλωση  λεπτών  πλαστικών  σακουλών  
μεταφοράς , έτσι ώστε  να μειωθεί  η απόρριψη  των σακουλών  αυτών  και να μην καταλήγουν  
στο περιβάλλον , όπου  αυτές  διασπώνται  σε όλο και μικρότερα  τεμάχια  και, τέλος , 
παραμένουν  για πολύ  μεγάλο  χρονικό  διάστημα  με τη μορφή  μικροπλαστικών , προκαλώντας  
σημαντική  ζημία  στην  πανίδα  και χλωρίδα , ιδίως  στο υδάτινο  περιβάλλον . 
3. ΣΧΟΛΙΑ  ΩΣ ΠΡΟΣ  ΤΗ ΘΕΣΗ  ΤΟΥ  ΣΥΜΒΟΥΛΙΟΥ  
Η θέση  του Συμβουλίου  αντανακλά  την πολιτική  συμφωνία  που επήλθε  μεταξύ  του 
Ευρωπαϊκού  Κοινοβουλίου  και του Συμβουλίου  στις 17 Νοεμβρίου  2014 και υποστηρίζει  τον 
κύριο  στόχο  της πρότασης  της Επιτροπής  για τη μείωση  της κατανάλωσης  λεπτών  πλαστικών  
σακουλών  μεταφοράς , ενώ υπάρχει  απόκλιση  σχετικά  με ορισμένες  πτυχές  και θεσπίζονται  
πρόσθετα  στοιχεία . 
Η πρόταση  της Επιτροπής , υποχρεώνει  τα κράτη  μέλη  να λάβουν  μέτρα , αφήνοντας  τα να 
αποφασίζουν  ελεύθερα  τις ακριβείς  μεθόδους  εφαρμογής , σύμφωνα  με την αρχή  της 
επικουρικότητας . Η συμβιβαστική  λύση  που επετεύχθη  μεταξύ  Συμβουλίου  και Ευρωπαϊκού  
EL 3   EL Κοινοβουλίου  υποχρεώνει  τα κράτη  μέλη  να περιλαμβάνουν  στα εν λόγω  μέτρα , 
κατ’ ελάχιστον , είτε έναν εθνικό  στόχο  μείωσης  και/ή υποχρεωτική  τιμολόγηση . Σε 
περίπτωση  που θα πρέπει  να εφαρμοστεί  ένας εθνικός  στόχος  μείωσης , αυτό  προκαθορίζεται  
στη συμβιβαστική  λύση . 
Η Επιτροπή  δεν θεωρεί  σκόπιμο  να προτείνει  υποχρεωτική  τιμολόγηση  ή έναν 
ποσοτικοποιημένο  στόχο  μείωσης  κατά  την υποβολή  της πρότασης , δεδομένων  των 
δυσκολιών  όσον  αφορά  τη διαθεσιμότητα  δεδομένων  και κοινών  μεθόδων  μέτρησης  και 
επειδή  έκρινε  ότι τα κράτη  μέλη  είναι  τα πλέον  κατάλληλα  για να επιλέξουν  τα μέτρα  για τη 
μείωση  της κατανάλωσης  πλαστικών  σακουλών  μεταφοράς . 
Παρόλο  που η Επιτροπή  θεωρεί  ότι οι εν λόγω  διατάξεις  είναι  υπερβολικά  περιοριστικές , 
μπορεί , σε πνεύμα  συμβιβασμού , να τις δεχθεί  ως μέρος  της δέσμης  μέτρων . 
Η Επιτροπή  μπορεί  να δεχθεί  πρόσθετα  στοιχεία  που εισήχθησαν  στην  κοινή  θέση  του 
Συμβουλίου  και συγκεκριμένα : 
• Την υποχρέωση  για την Επιτροπή  και τα κράτη  μέλη  να ενθαρρύνουν  ενεργά  τις δημόσιες  
εκστρατείες  ενημέρωσης  και ευαισθητοποίησης , τουλάχιστον  κατά  το πρώτο  έτος μετά  
την ημερομηνία  μεταφοράς  της οδηγίας . 
• Τη δυνατότητα  για τα κράτη  μέλη  να εφαρμόζουν  τα μέτρα  κατ’ εφαρμογή  της οδηγίας  
μέσω  συμφωνιών  μεταξύ  των αρμόδιων  αρχών  και των οικείων  οικονομικών  κλάδων . Η 
δυνατότητα  αυτή  προβλέπεται  ήδη στο άρθρο  22 της οδηγίας  για τις συσκευασίες  και τα 
απορρίμματα  συσκευασίας  για τα  συστήματα  συλλογής , επιστροφής  και ανάκτησης . 
• Την υποχρέωση  για την Επιτροπή  να αναπτύξει  και να εγκρίνει  με εκτελεστική  πράξη , 
εντός  12 μηνών  από την έναρξη  ισχύος  της οδηγίας , μεθοδολογία  και μορφότυπο  
υποβολής  εκθέσεων  για τον υπολογισμό  της ετήσιας  κατανάλωσης  ανά άτομο  λεπτών  
πλαστικών  σακουλών  μεταφοράς . Η Επιτροπή  αναγνωρίζει  την ανάγκη  διαθεσιμότητας  
αξιόπιστων  δεδομένων  και θεωρεί  αποδεκτή  επί της αρχής  την υποχρέωση  αυτή , ακόμα  
και αν αυτό  αυξάνει  τον διοικητικό  φόρτο  για τα κράτη  μέλη  και τους οικονομικούς  
φορείς . Ωστόσο , η ανάπτυξη  και η επίσημη  έκδοση  εκτελεστικής  πράξης  μπορεί  να 
απαιτήσουν  περισσότερο  από τους προβλεπόμενους  12 μήνες . 
Παρόλο  που η Επιτροπή  είναι  της γνώμης  ότι ορισμένα  στοιχεία  υπερβαίνουν  τον στόχο  της 
πρότασής  της και, συνεπώς , θα πρέπει  να αντιμετωπιστούν  σε ένα ευρύτερο  πλαίσιο , μπορεί  
να δεχθεί , ως συμβιβαστική  λύση , τα ακόλουθα  πρόσθετα  στοιχεία  που εισήχθησαν  στην  
θέση  του Συμβουλίου , ιδίως : 
• Την υποχρέωση  για την Επιτροπή  να αναπτύξει  και να εγκρίνει  με εκτελεστική  πράξη , 
εντός  24 μηνών  από την έναρξη  ισχύος  της οδηγίας , την επισήμανση  ετικέτας  για 
βιοδιασπώμενες  και δυνάμενες  να λιπασματοποιηθούν  κατ’ οίκον  πλαστικές  σακούλες  
μεταφοράς .  
• Την υποχρέωση  της Επιτροπής  για την αξιολόγηση  των επιπτώσεων  του κύκλου  ζωής  των 
διαφόρων  δυνατοτήτων  για τη μείωση  των πολύ  λεπτών  πλαστικών  σακουλών  
μεταφοράς , και να υποβάλει , αν είναι  σκόπιμο , νομοθετική  πρόταση  εντός  24 μηνών  από 
την έναρξη  ισχύος  της οδηγίας .  
• Την υποχρέωση  της Επιτροπής  να εξετάσει  τις επιπτώσεις  της χρήσης  μέσω  οξο-
διασπώμενων  πλαστικών  σακουλών  μεταφοράς , να υποβάλει  έκθεση  στο Ευρωπαϊκό  
Κοινοβούλιο  και το Συμβούλιο  και, εάν ενδείκνυται , να υποβάλει  νομοθετική  πρόταση  
σχετικά  με το θέμα  εντός  24 μηνών  από την έναρξη  ισχύος  της οδηγίας . 
EL 4   EL 4. ΣΥΜΠΕΡΑΣΜΑ  
Ενώ η Επιτροπή  εκφράζει  τη λύπη  της για το γεγονός  ότι η συμφωνία  μεταξύ  των 
συννομοθετών  περιλαμβάνει  ορισμένα  στοιχεία  που δεν εμπίπτουν  στο πεδίο  εφαρμογής  της 
πρότασης  της Επιτροπής  και δεν συνάδουν  με τις αρχές  της βελτίωσης  της νομοθεσίας , 
εκφράζει  την ικανοποίησή  της για το γεγονός  ότι οι συννομοθέτες  έχουν  καταλήξει  σε 
συμφωνία  επί της πρότασής  της. 
Η Επιτροπή  μπορεί  να εγκρίνει , με πνεύμα  συμβιβασμού , τη θέση  που εξέδωσε  το 
Συμβούλιο , ώστε  το Ευρωπαϊκό  Κοινοβούλιο  να είναι  σε θέση  να εγκρίνει  το τελικό  κείμενο  
σε δεύτερη  ανάγνωση . 
Ωστόσο , η Επιτροπή  θεωρεί  ότι είναι  αναγκαίο  να προβεί  στην  ακόλουθη  δήλωση : 
Η Επιτροπή  υπενθυμίζει  τους στόχους  της πρότασής  της, της 4ης Νοεμβρίου  2013, 
για τον περιορισμό  των αρνητικών  επιπτώσεων  που έχει για το περιβάλλον  η 
κατανάλωση  πλαστικών  σακουλών  με τη μείωση  της κατανάλωσης  και, ως εκ 
τούτου , με τη μείωση  των σχετικών  απορριμμάτων . Η Επιτροπή  εκφράζει  την 
ικανοποίησή  της για τη συμφωνία  σχετικά  με την πρότασή  της, επισημαίνει  ότι το 
τελικό  κείμενο  που συμφωνήθηκε  μεταξύ  των συννομοθετών  περιλαμβάνει  ορισμένα  
στοιχεία  που βρίσκονται  εκτός  του πεδίου  εφαρμογής  της πρότασης  της Επιτροπής  
και δεν συνάδουν  με τις αρχές  της βελτίωσης  της νομοθεσίας . Αυτό  θα μπορούσε  να 
δημιουργήσει  προβλήματα  όσον  αφορά  τη μελλοντική  εφαρμογή  της οδηγίας  για τα 
κράτη  μέλη , την Επιτροπή , τους καταναλωτές  και τους οικονομικούς  φορείς . 
Τα ζητήματα  που εγείρουν  ανησυχίες  είναι  τα εξής: 
• η έγκριση  ετικέτας  για βιοδιασπώμενες  σακούλες  και σακούλες  που μπορούν  να 
λιπασματοποιηθούν  κατ’ οίκον  χωρίς  να υπάρχει  σχετική  εκτίμηση  αντικτύπου · 
• η πρόσθετη  διοικητική  επιβάρυνση  για τα κράτη  μέλη και τους οικονομικούς  
φορείς , συμπεριλαμβανομένων  των νέων  υποχρεώσεων  υποβολής  εκθέσεων  και 
απαιτήσεων  επισήμανσης · 
• διατάξεις  οι οποίες  θα μπορούσαν  να αντιμετωπιστούν  καλύτερα  στο πλαίσιο  της 
συνέχειας  που θα δοθεί  στην Πράσινη  Βίβλο  της Επιτροπής  για τα πλαστικά  
απόβλητα , όπως  η έκθεση  για τη χρήση  «οξο-διασπώμενων » πλαστικών  
σακουλών · 
• η δυνατότητα  διαφοροποίησης  των μέτρων  που λαμβάνονται  για τις πλαστικές  
σακούλες  με βάση  τις περιβαλλοντικές  επιπτώσεις  τους ή άλλες  ιδιότητές  τους 
ενδέχεται  να αποδειχθεί  προβληματική  υπό το πρίσμα  των αρχών  της 
αναλογικότητας  και της απαγόρευσης  των διακρίσεων  καθώς  και των αρχών  της 
ενιαίας  αγοράς · 
• η δυνατότητα  καθορισμού  εθνικών  στόχων  κατανάλωσης , σε επίπεδο  που 
προκαθορίζεται  από την οδηγία , χωρίς  να υπάρχουν  σχετικά  στατιστικά  στοιχεία  
για όλα τα κράτη  μέλη· 
• οι πολύ  σύντομες  προθεσμίες  για την κατάρτιση  και τη θέσπιση , σε εκτελεστικές  
πράξεις , μιας μεθοδολογίας  για την υποβολή  εκθέσεων  σχετικά  με την 
κατανάλωση  λεπτών  πλαστικών  σακουλών  μεταφοράς  και ετικετών  για 
βιοδιασπώμενες  πλαστικές  σακούλες  μεταφοράς .